**Ringerike o-lag www.ringerike-o-lag.no**

**Referat fra til styremøtet**

**tirsdag 6.november, 2018 kl.18.00-21.00 i Bølgenhøgda 13**

**Til stede:** Kristian Kihle (leder), Helge Graffer (kartutvalget), Anne Guro Nøkleby (trenings-og rekrutteringsutvalget),Sissel Skovly (tur-o-utvalget), Kari Strande (arrangementsutvalget), Brede Gundersen (kasserer) og Live Ytrehus (sekretær).

**SAK 25/18 GODKJENNING AV REFERAT FRA STYREMØTET MANDAG 10.SEPTEMBER**

 Referatet er godkjent.

**SAK 26/18 INFORMASJON OG REFERATSAKER**

* Helge har vært på NOFs kartmøte 29. og 30.september. Temaene var ISOM 2017, spillemidler og print av kart.
* Morten Dåsnes har vært på møte i kretsen og NOF om VDG. Morten er også med i ei arbeidsgruppe som skal foreslå tiltak på breddesida av o-idretten. Dette som oppfølging av at NOF-styret ble nedstemt på tinget 2017 om at tur-orienterere skulle registreres som medlemmer av o-klubbene.
* NOFs kompetansehelg, ingen fra treningsgruppa kan dra.
* Kristian og Kari deltok på lagledermøtet i BuOK der Fylkesmannen orienterte om verneområder i Buskerud og orienteringsaktivitet. Det er mulig å søke om dispensasjon i landskapsvernområder som f.eks Gullerudmarka til o-aktivitet.

**SAK 27/18 STATUSRAPPORT FRA UTVALGENE**

Arbeidsutvalget

* Eggemomila lørdag 29.september med 163 startende. Nytt tidtakersystem med startnummer og brikke inkludert ble tatt i bruk. Kostet oss kr 6000,-, men det er vel anvendte penger hvis vi vil at Eggemomila skal vokse.
* Sesongavslutning søndag 28.oktober med 25 deltakere. Datoen bør annonseres tidligere, særlig på Facebook. Vi kan opprette sesongavslutningen som et *arrangement* på Facebook. Justere tidspunktet i forhold til siste løp i Nattugla.

Arrangementsutvalget

Ringerikskarusellen var i år redusert til 6 løp. Dette førte ikke til flere deltakere. Det har vært diskutert med naboklubbene Modum og Hadeland om å lage en større karusell med 12-14 løp som går f.eks hver torsdag i sommerhalvåret.

Kartutvalget

Kleivstua-kartet er ferdig kartmessig, men det vil bli endringer i layout før det leveres i februar. I tillegg må vi regne med mindre endringer før det skal brukes på Vetereanmesterskapet 2019. Spillemidlene utbetales i 2019.

Kartprosjektet Ringkollen 2020 har vær diskutert litt mellom styremedlemmene på e-post. Vi har ønsket Ringkollen sør og nord pluss Røstjern og Femputtene Det er søkt om spillemidler. Helge har satt opp et økonomisk overslag for kartet på kr 204.000 som innebærer kr 72.000 i spillemidler, kr 41.000 i mva-kompensasjon og kr 91.000 i egenkapital. Det er forsinkelse i utbetaling av spillemidler, kanskje så mye som 5 år etter at tilsagn er gitt. Dette er ikke noe problem for ROL fordi vi har god likviditet.

**Vedtak:** Kartutvalget har styrets støtte til å sette i gang med kartprosjektet Ringkollen slik vi har fått

 det presentert.

Rekrutterings- og treningsutvalget

* Nattugla er gjennomført og vil bli videreført på samme måte neste år.
* Vintertrening er planlagt onsdager på Hole ungdomsskole med løpetrening kl.19.30 og innetrening fra kl.20.30. Oppstart uke 48.
* Klubbsamling til VM i Østfold. Innkvartering på Aktivitetsbyen fra torsdag 15.08 til lørdag 17.08.
* Planer om klubbsamling også til Norwegian spring og O-festivalen.
* Vi mangler noen til å følge opp rekruttene i klubben, og vi har noen tenåringer som trenger tettere oppfølging. Anne Guro undersøker litt, f.eks med Tyrving når det gjelder ungdommene.
* Verdens orienteringsdag er en fin rekrutteringsarena og den bør brukes mye mer aktivt i tida etter arrangementet.

Trim- og tur-o-utvalget

Vi har solgt 173 konvolutter, en liten nedgang fra i fjor. Nedlasting fra nettet er stabilt.

Merker og plaketter sendes per dato gratis til de som har oppnådd det. For klubben er kostnadene mellom 3000-9000 kr. Noen bestiller tur-o konvolutter på nett og får dem tilsendt i posten, Dette koster kr 50,-.Vi hadde en diskusjon om hva av dette tur-o kan ta betalt for.

Områder neste år blir Kleivstua, Prestmoen, Aurenhaugen og Eggemoen.

**Vedtak:** Betaling for Tur-o konvolutter som sendes i posten økes til kr 250,-, mens det fortsatt koster

 kr 200,- for de som kjøpes i butikk.

 Det tas betalt for plaketter og utsending av dem. Dette opplyses i informasjonen i

 konvolutten. Merker sendes fortsatt gratis til de som ønsker.

**SAK 28/18 ØKONOMI**

* NOF-tilskuddsmidler, rapport er sendt 29.10.18. Vi er forhåndstildelt kr 7.000,-.
* NOF VO-midler sendes av Kari innen 15.11.18 på grunnlag av Unionsmatchen og Ringeriksløpet.
* Ringerike kommune kulturmidler 2019 sendes av Live innen 01.12.18, evt. innen 01.12 hvis ny frist.
* Regnskapet per 31.10 var sendt ut til styremedlemmene før møtet, og det ble gjennomgått av Brede. Vi ligger an til et overskudd, i motsetning til budsjettet. Vi har fått tilskudd fra LAM-midler på kr 46.959, og Unionsmatchen og Ringeriksløpet gikk bedre enn budsjettert.

**SAK 29/18** Årsmøtet 2019

Tid og sted

Torsdag 14.februar på Kartverket.

Årsrapport, årsplan og budsjett

Frist 10.januar. Denne gjelder også vedleggene til årsrapporten og de andre årsmøtesakene: Regnskap 2018, Medlemskontingent og Organisasjonsstruktur.

**SAK 30/18** Eventuelt

* GDPR-personvernforordning. Styret overlater til AU å se på dette.
* Støtte til samlinger for ungdom, f.eks vintersamling i Portugal. Vi kan kalle det et idrettsstipend som tildeles etter søknad til turer i NOF/BuOKs regi. Aldersgrense 26 år. Størrelse på stipendet kr 2000 til Portugalsamlinga. Til andre samlinger blir størrelsen på beløpet fastsatt av styret.

**Neste møte:** Onsdag 16.januar, 2019 kl.18.30

*06.11.18*

*Live Ytrehus*

*referent*